cyanic-selkie/wikianc huggingface dataset:
Hellenistinen filosofia
Peripateettisuus vastaan hellenistinen filosofia
Aristoteles teki päätyön Sokrateen (tai Platonin Sokrateen) etiikan formalisoimisessa. Hän ei kuitenkaan viittaa Sokrateen opetuksiin muuten kuin kritisoidakseen, eikä esitä Sokratesta erityisenä ihannefilosofina. Myöhempi peripateettinen koulukunta otti enemmän etäisyyttä Sokrateehen ja sokraattiseen perintöön. Kyynikot ja (ainakin jotkut) kyreneläiset korostivat Sokrateen väitettyä vastenmielisyyttä tieteellistä tutkimusta kohtaan. Tämä ei luonnollisesti sopinut tieteellistä tutkimusta korostaneille peripateetikoille.
Obwalden
Historiaa
Obwalden oli 1200- ja 1300-lukujen vaihteesta alkaen nimellä Unterwalden ob dem Wald osa Unterwaldenia, joka yhdessä Urin ja Schwyzin kanssa muodosti Sveitsin vanhan valaliiton vuonna 1291. Napoléonin vallan aikana 1798–1803 alue oli Sarnenin hallintoalue Waldstättenin kantonissa, Helvetian tasavallassa. Vuosina 1803–1999 Unterwalden ob dem Wald oli puolikantoni osana Unterwaldenia. Vuodesta 1999 alkaen Obwalden on ollut kantoni, tosin ”puolikantonin” oikeuksilla: entisillä puolikantoneilla on vain yksi edustaja parlamentin ylähuoneessa.
Hellenistinen filosofia
Peripateettisuus vastaan hellenistinen filosofia
Hellenistiset koulukunnat asettuivat monessa peripateettista koulukuntaa vastaan ja seurasivat kukin enemmän tai vähemmän Sokratesta. Hellenistisistä koulukunnissa kyynikoiden opetuksiin perustunut stoalaisuus oli sokraattisin. Sokraattinen kyreneläisyys vaikutti enemmän negatiivisesti kuin positiivisesti epikurolaisuuteen. Epikuros ihaili myös Pyrrhonin elämäntapaa. Sokraattisen piirin ulkopuolelta Epikurokseen vaikutti Demokritos.
Sokraattista oli erityisesti oman elämäntavan "täydellistäminen", sekä monien yleisten arvojen, kuten vaurauden, maineen ja kunnian tavoittelun, hylkääminen. Onnellisuus määriteltiin enemmän vapautena ja riippumattomuutena. Näiden yleisten arvojen hylkääminen oli samalla hyvin epäaristoteelista kuin sokraattista.
Aristoteelinen perinteinen etiikka ei soveltunut hellenistisen ajan kosmopoliittisiin oloihin. Ei kuitenkaan ole uskottavaa, että Zenonilla ja Epikuroksella olisi ollut varsinaisesti enemmän älyä havaita maailman muuttuneen — heidän ajattelunsa vain perustui Aristotelesta enemmän Sokrateehen, jonka ajattelu oli valmiiksi riippumattomampaa kansallisuudesta, yhteiskuntaluokasta, sukupuolesta, jne.
Obwalden
Hallinto ja asukkaat
Obwalden koostuu kahdesta erillisestä osasta: Engelberg muodostaa erillisen eksklaavin pääalueen itäpuolella. Kantoni koostuu seitsemästä kunnasta: Obwalden on enimmäkseen saksankielistä aluetta: vuonna 2017 noin 92 prosenttia kantonin asukkaista oli saksankielisiä. Valtauskonto on katolisuus, jota tunnustaa 69 prosenttia asukkaista.
Hellenistinen filosofia
Kyyninen ja stoalainen etiikka
thumb|140px|[[Diogenes Sinopelainen, kyynisen koulukunnan maineikkain edustaja, joka tunnetaan tynnyrissä asujana.]] thumb|140px|[[Zenon Kitionilainen, stoalaisuuden perustaja.]]
Obwalden
Talous
Obwaldenin työpaikat (yhteensä 22 000) jakaantuivat vuonna 2017 sektoreittain seuraavasti:
Hellenistinen filosofia
Kyyninen ja stoalainen etiikka
Kyynikot olivat ensimmäisellä sijalla Sokrateen filosofian välittämisessä hellenistiseen maailmaan. Kyynisyyden pohjavirettä on havaittavissa myös kyreneläisissä, kaikista vastakohtaisuuksista huolimatta. Kyynisiä elementtejä on myös Pyrrhonin tavassa torjua filosofinen perinne. Kyynikot tunnetaan ennen kaikkea Diogeles Laertioksen ja muiden kirjoittajien anekdooteista, joissa on sekä mustaa huumoria, paradokseja että eettistä vakavuutta. Suurin osa anekdooteista keskittyy siihen, mitä kyynikot sanoivat, ei siihen, mitä he tekivät. Anekdootit hyväksyvät sanojen tavanomaiset pintamerkitykset, mutta syvämerkitykset on usein käännetty nurin ("isäntä"/"orja", "rehellisyys"/"varkaus"). Monissa anekdooteissa kyynikot yhdistetään Sokrateehen: "Krates mies kuin Sokrates"; "Diogenes kuin hulluksi tullut Sokrates".
Obwalden
Liikenne
Obwaldenin liikenneväylät kulkevat laaksoja pitkin:
Hellenistinen filosofia
Kyyninen ja stoalainen etiikka
Kyyninen filosofia näyttäytyy helposti epämääräisenä ja täysin epäteoreettisena, kun sitä vertaa stoalaisuuteen, mutta se oli silti rakennettu systemaattiselle eudaimonismin perustalle:
Kaikki hellenistiset koulukunnat myönsivät yhteyden, joka oli onnellisuuden sekä itsensä hallitsemisen, harjoituksen ja pelkkien tapojen hylkäämisen arvojen lähteenä välillä; vaikkakin muut tuon ajan koulukunnat hyväksyivät kohdat 1–7 vain osittain.
Kyynikoille luonnon mukaan eläminen ei tarkoittanut eläimeksi ryhtymistä. On kuitenkin olemassa ristiriita toisaalta "harjoituksen" tai "koulutuksen" ja toisaalta "luonnon mukaan elämisen" välillä — yleensä harjoitusta vaaditaan juuri siksi, että ihminen oppisi olemaan eri tavalla kuin luonnollisesti.
Kyynikot osoittivat, että monet perinnäistavat olivat haavoittuvia järjen kritiikin edessä. Järki kykeni haastamaan totunnaisen ajattelun, jossa onnellisuus riippui ulkoisista seikoista. "Viisas mies" oli itseriittoisena paremmin linnoittautunut tällaisia vastaan.
Stoalaiset pitivät itseään kyynisyyden perillisinä, ja linkittivät itsensä tätä kautta Sokrateehen. Stoalainen Apollodoros totesi, että "kyynisyys on oikopolku hyveeseen". Hyve ja onnellisuus saavutettiin siis harjoittamalla kyynistä filosofiaa, ei vuosien logiikan, fysiikan ja etiikan opintojen kautta. Epikuros puolestaan torjui nimenomaan kyynisyyden. Huolimatta eri koulukuntien suhtautumisesta kyynisyyteen, kaikki tunnustivat sen eettisen luonteen ja kiinnostuksen juuri samoihin asioihin, joita oma koulukunta piti keskeisenä. Kyynikoiden tärkeinä pitämiä ajatuksia voitiin hellenistisessä filosofiassa käsitellä myös itsenäisesti riippumatta kyynikoiden ylitseampuvasta tyylistä.
Kyreneläinen ja epikurolainen hedonismi
thumb|140px|[[Aristippos|Aristippos Kyreneläinen, kyreneläisyyden perustaja.]] thumb|140px|[[Epikuros, epikurolaisuuden perustaja.]]
Klassisessa perinteessä Epikuroksesta on tullut hedonismin keulakuva, mutta antiikissa kyseinen rooli oli Aristippoksella. Myöhemmät kyreneläiset Annikeris, Hegesias ja Theodoros, sekä heidän aikalaisensa Epikuros, kehittivät neljä kilpailevaa tulkintaa hedonismista, jotka kaikki vaikuttivat toisiinsa. Epikuroksen tulkinta voitti lopulta, ja kyreneläisyys kuoli 200-luvun eaa. puoliväliin mennessä. Kyreneläisyyden merkittävin vaikutus oli lähinnä epikurolaisuuden vastustajana ja muokkaajana.
Aristippoksen hedonismi kytkeytyi Sokrateehen siinä, että hänelle vapaus oli asioista nauttimista ilman luopumista itsensä hallitsemisesta. Hänen mukaansa ihmisellä on varmuudella vain se, mitä hän tällä hetkellä kokee, joten välittömät ruumiilliset nautinnot ovat ainoat todella arvokkaat asiat. Järki ja eettinen hyve olivat nautinnon suhteen alempiarvoisia. Epikurokselle sen sijaan jo pelkkä kivun puuttuminen oli nautintoa. Lisää eroavaisuuksia on siinä, että hänelle nautintojen skaala oli paljon laajempi: mielen nautinnot olivat ruumiin nautintoja parempia, ja välittömien nautintojen lisäksi hän tunnusti myös menneiden ja tulevien nautintojen olemassaolon.
Kyreneläinen hedonismi oli yksinkertaisena teoriana helposti Epikuroksen torjuttavissa: välittömiä nautintoja tulisi olla saatavilla enemmän kuin mitä niitä yleensä on. Useimmat ihmiset myös haluavat elämältään muutakin kuin välittömiä nautintoja. Epikuros sovitti järjen, eettisen hyveen ja elämän pitkän tähtäimen suunnitelmat yhteen nautinnon kanssa kyreneläisiä uskottavammin.
Annikeriksen seuraajat korjasivat Epikuroksen vaikutuksesta oppiaan ottamalla huomioon ruumiillisten nautintojen lisäksi myös ystävyyden ja julkiset tunnustukset (eli mielen nautinnot). He kuitenkin käänsivät Epikuroksen mielen ja ruumiin nautintojen arvojärjestyksen päinvastoin. Toisaalta he näkivät Epikuroksen tulkinnan nautinnosta pelkkänä kivun poissaolemisena olevan huijausta: ainoastaan tällä tavoin hän saattoi pitää nautintoa kestävänä tilana.
Hegesiaan ja Theodoroksen seuraajat pyrkivät omalla tavallaan ylläpitämään Aristippoksen perintöä, samalla eroten sekä Annikeriksestä että Epikuroksesta. He johdattivat kyreneläisyyttä suuntaan, jolla on paljon yhteistä kyynikoiden sokraattisen etiikan tulkintojen kanssa, mutta erosivat kyynikoista pitäytymällä silti hedonistisessa oman nautinnon korostamisessa. Theodoros katsoi, että ruumiilliset nautinnot ja kivut ovat yhdentekeviä. Hegesias taas katsoi kyyniseen tapaan, ettei rikkaudella/köyhyydellä, vapaudella/orjuudella tms. ollut mitään vaikutusta nautintoon tai kipuun, mutta ei omaksunut Theodoroksen kantaa, jonka mukaan ruumiin nautinnot/kivut olisivat olleet yhdentekeviä. Kummatkin hylkäsivät monet perinteiset moraaliarvot, kuten ystävyyden, koska pitivät niitä vain kätkettynä itsekkyytenä. Hegesiaan mukaan onni oli mahdoton saavuttaa, ja hedonismi tulkittiin kivun välttämiseksi. Näin Hegeasias siis lopulta yhtyi Epikuroksen kantaan ainakin jälkimmäisen osalta. Tämä käänsi Aristippoksen alkuperäisen kyreneläisyyden osittain ylösalaisin.
Annikeriksen, Hegesiaan ja Theodoroksen erimielisyydet johtivatkin lopulta kyreneläisen koulukunnan kuolemaan. Jokainen heistä yritti ylläpitää erilaista kyreneläisyyttä Epikuroksen opin paineen alla. Epikuroksen opin menestyksen salaisuus voidaan nähdä siinä, että se hioutui kyreneläisyyden ansiosta sitä hienostuneemmaksi ja kattavammaksi hedonistiseksi opiksi.
Hellenistinen skeptisismi
Etiikan tulkinnan peruslähtökohdat yhdistivät niin kyreneläisiä, kyynikoita, epikurolaisia kuin stoalaisiakin. Sokrateen henkilössä oli kuitenkin yksi puoli, jonka soveltamisesta ne eivät olleet lainkaan kiinnostuneita: Sokrateen "tietämättömyys". Sokrateen oppilaista ainoastaan Platon korosti tätä puolta, eikä hänkään katsonut, että Sokrates olisi kiistänyt kaiken tiedon mahdollisuuden. Myöhempi Akatemia tulkitsi hänet skeptikkona, ja Arkesilaos halusi korvata dogmaattisen platonismin skeptisismillä, jonka esikuvaksi hän laittoi Sokrateen. Hänelle skeptisismillä oli eettinenkin puoli: viisaan miehen kuului pidättäytyä arvostelmista.
Eklektismi
Eklektismi ei ole varsinainen koulukunta, sillä eklektisyydellä tarkoitetaan parhailta tuntuvien osien valitsemista eri koulukuntien opeista. Diogenes Laertios tosin mainitsee Potamon Aleksandrialaisen perustaneen eklektisen koulukunnan. Oppien yhdistely oli tyypillistä hellenistisen filosofian aikana, sillä ajatusten poimiminen yhtä lailla esimerkiksi sekä platonistisesta, stoalaisesta että aristotelisesta ajattelusta oli mahdollista ja yleistä. Esimerkiksi Ciceroa voidaan pitää tällaisena eklektikkona.
Luettelo Sanrion hahmoista
Luettelo Sanrion hahmoista on luettelo kaikista Sanrion suunnittelemista piirroshahmoista.
Keroppi
Keroppi on Sanrion vuonna 1987 kehittämä eläinhahmo. Keroppi on esiintynyt kahdessa videopelissä.
Keroppi on vihreä sammakko, joka keksii usein kaikkea omassa autotallissaan. Keroppi kuuluu Hello Kittyn ystäväpiiriin ja hänen keksinnöistään saattaa olla enemmän harmia, kuin haittaa, mutta joskus niistä saattaa olla kunnolla hyötyä.
Cinnamoroll
Cinnamoroll, joka tunnetaan myös nimellä Baby Cinnamon, on valkoinen koiranpentu, jolla on pitkät korvat ja siniset silmät. Cinnamorollin piti alun perin olla pupu, mutta siitä tehtiinkin koiranpentu.
Tarina
Eräänä päivänä, kun Café Cinnamonin omistaja ihaili taivasta, pieni valkoinen koiranpentu tuli leijuen alas, hän epäili että koira oli tullut kahvilaan korvapuustien tuoksun takia. Utelias pentu ihastui kahvilan omistajan korvapuusteihin, joten hän päätti jäädä. Koska koiran häntä oli kiemurainen kuin korvapuustit, kahvilan omistaja antoi tälle nimen niiden mukaan. Cinnamorollista tuli Café Cinnamonin maskotti. Hän on kuitenkin usein lentelemässä ympäri kaupunkia ystäviensä Chiffon, Mochan, Espresson, Cappucinon ja Milkin kanssa.
Suosittu Cinnamoroll
Vuonna 2002 Cinnamorollia esiteltiin Sanrion marketeissa. Cinnamorollista tuli pian yksi suosituimmista hahmoista Sanriolta.
Kenneth Clark
Kenneth Mackenzie Clark oli brittiläinen taidehistorioitsija, museomies, vuosina 1931–1933 Oxfordin Ashmolean Museumin intendentti, 1934–1935 Lontoon National Museumin johtaja ja Oxfordin yliopiston professori vuosina 1946–1950 ja 1961–1962.
Maixent Coly
Maixent Coly (10. syyskuuta 1949 – 24. elokuuta 2010) oli senegalilainen roomalaiskatolinen piispa. Hänet vihittiin papiksi 30. joulukuuta 1980 ja nimitettiin Ziguinchorin hiippakunnan koadjuuttoripiispaksi 5. huhtikuuta 1993. Piispaksi vihkiminen seurasi 11. joulukuuta. Pääkonsekraattorina toimi Augustin Sagna, jota avustivat Auguste Nobou ja Pierre Étienne Louis Eyt.
Anna Filosofova
thumb|Anna Filosofova Anna Pavlova Filosofova (ven. Анна Павловна Философова, 1837–1912) oli venäläinen filantrooppi ja feministi. Hän on yhdessä Maria Trubnikovan ja Nadezha Stasovan kanssa Venäjän naisasialiikkeen varhaisia toimijoita.
Maixent Coly
23. lokakuuta 1995 Colysta tuli Ziguinchorin piispa, jona hän toimi kuolemaansa saakka.
Anna Filosofova
Elämäkerta
Omaa sukuaan Anna Pavlova Diaghilev syntyi Pietarissa varakkaaseen aatelisperheeseen. Hänen isänsä Pavel Dmitrievich Diaghilev toimi virkamiehenä valtionvarainministeriössä ennen eläköitymistään vuonna 1850. Isä loitti oman tislaamoyrityksensä Permissä, mutta hänen pakkomielteisen uskonnollisuuden vuoksi Annan äiti Anna Ivanova otti yrityksen haltuun vuonna 1855. Vanhimpana yhdeksästä lapsesta Anna sai venäläisen aatelistoperheen tapaan koulutuksensa kotona.
Vuonna 1855 Anna Filosofova meni naimisiin sota- ja puolustusministeriön virkamiehen Vladimir Dmitrievich Filosofovin kanssa. He saivat kuusi lasta, kolme poikaa ja kolme tyttöä. Heidän nuorin poikansa Dmitri perusti yhdessä serkkunsa Sergei Diaghilevin kanssa taidelehti Mir Iskusstvan.
Vierailtuaan aviomiehensä perheen tilalla kyseisen tilan tapa käyttää maaorjia työvoimana sai Filosofovan pohtimaan sosiaalisia ongelmia: hänen perheensä ei käyttänyt maaorjia. Lisäksi hänen aviomiehensä isä käytti tunnetusti seksuaalisesti hyväksi maalaisnaisia tilallaan.
Ura
Maaorjien vapauttaminen Venäjällä 1861 oli käännekohta Filosofovan käsitykselle sosiaalisista ongelmista, kuten myös Trubnikovan tapaaminen. Trubnikova antoi hänelle kirjoja “naiskysymyksestä”, ja he keskustelivat usein kyseisistä kirjoista.
Filosofovan, Trubnikovan ja Stasovan muodostama triumviraattin projekteihin lukeutui Pietarissa toiminut yhdistys, joka tarjosi halpaa majoitusta hyväksikäytetyille ja hylätyille naisille. Filosofova toimi yhdistyksen johtajana vuosien 1859–1879 välillä ja johti yhdistyksen laajentumista perustamalla koulun, ruokaloita, asuntoloita, lastenhoitokeskuksen sekä kaupan. Lisäksi yhdistys sai laajan sopimuksen tehdä armeijalle univormuja vuonna 1871. Halvan majoituksen lisäksi yhdistys tarjosi naisille töitä, esimerkiksi ompelun parissa. Filosofova uskoi, että apurahan antamisen sijasta oli välttämätöntä luoda olosuhteet, jotka auttaisivat köyhiä ansaitsemaan omat tulonsa. Hänen mukaansa koulutuksen ja moraalinen kehittämisen kautta köyhät saivat näitä mahdollisuuksia elättää itsensä.
Triumviraatin aloitteisiin kuului myös naisten koulutus. Filosofova ja Stasova tukivat naisten oikeutta osallistua luennoille Pietarin yliopistossa. He keräsivät vuonna 1868 neljän tuhannen allekirjoittaman vetoomuksen keisari Aleksanteri II :lle pyytäen tätä aloittamaan ensimmäiset korkeamman koulutuksen kurssit Pietarin yliopistossa. Lisäksi Filosofova valittiin naisten korkeamman koulutuksen kursseja järjestävän komitean puheenjohtajaksi. Konservatiivisten naisten vastarinta oli kuitenkin vahva ja kansanvalitusministeri Dmitri Tolstoi ei kannattanut naisten ottamista yliopistoihin. Hän kuitenkin salli naisten osallistumisen julkisille luennoille. Kurssit herättivät kuitenkin negatiivisia reaktioita, ja useat lehtiartikkelit kuvasivat niiden haitallisuutta naisille. Useat naiset päättivät lähteä esimerkiksi Zürichiin päättämään opintonsa. Aluksi hallinto piti kurssit avoimena, mutta kun vallankumouksellisia ideoita levisi naisopiskelijoiden keskuudessa, kurssit suljettiin 1875. Filosofova kampanjoi niiden uudelleen avaamisen puolesta. Hän sai lopulta virallisen luvan avata ensimmäinen naisten yliopisto Venäjällä. Ne tunnetaan Bestuzhev-kursseina professori Aleksei Bestužev-Rjuminin mukaan.
Filosofovan sympatia vallankumouksellisia kohtaan saattoi hänet vaikeuksiin. Filosofova jäi kiinni rahan keräämisestä vallankumouksellisia järjestöjä varten, ja hänet karkotettiin maasta vuonna 1879. Hän sai palata maahan 1881.
Palattuaan julkiseen elämään Filosofova oli mukana Stasovan kanssa perustamassa “Venäläisten naisten keskinäisen hyväntekeväisyyden seuraa” (Russkoje żenkoje vzaimno-blagotvoritelnoje obšetšvo) vuonna 1895. Se oli Venäjän merkittävimpiä feministisiä järjestöjä bolševikkien vallankumoukseen asti. Järjestö auttoi naisia työllistymään, tarjosi asuntolan ja sairaanhoitoa sekä osallistui myöhemmin kamppailuun naisten äänioikeus -liikkeen puolesta. thumb
Myöhempi elämä ja kuolema
Myöhempinä vuosinaan Filosofova kiinnostui teosofiasta ja auttoi perustamaan Venäjän teosofian järjestöä vuonna 1908. Vuonna 1911 juhlistettiin viidenkymmenettä kertaa Filosofovan ja naistenliikkeen saavutuksia. Sadat sekä venäläiset että ulkomaiset naisten organisaatiot osallistuivat kyseiseen juhlaan. Filosofova oli siis hyvin arvostettu: Nuorelle sukupolvelle Filosofova oli elävä legenda ja feminismin symboli.
Filosofova kuoli 17. maaliskuuta 1912. Hautajaisiin osallistui tuhansia ihmisiä kunnioittamaan hänen muistoaan.
Tapiolanjärvi
Tapiolanjärvi on Pirkanmaalla Sastamalassa sijaitseva järvi, joka kuuluu Kokemäenjoen alueen Kuloveden alueeseen. Järvi kuuluu Ylistenjärven valuma-alueeseen, jonka laskujoki Pesurinoja laskee Roismalanlahteen Liekoveteen.
Maantiede
Järven rantaviiva on 1,3 kilometriä pitkä ja ranta on pääosin metsikköä, rannat ovat kuitenkin pehmeitä. Järvi on matalana rehevöitynyt ja ruohottunut. Tällaisena se on mainio lintujärvi, joka onkin suojeltu.
Historiaa
Vuoden 1855−56 Kalmbergin kartastossa järven nimi kirjoitettiin "Tapiojärvi".
Parantavat sanat
__EISISLUETT__ Parantavat sanat on Tero-Petri Suovasen neljäs soololevy, joka julkaistiin vuonna 2017. Levy on ensimmäinen, joka on julkaistu Tero-Petri & Korvaamattomat -kokoonpanon levytyksenä.
Anna Wielgosz
Anna Wielgosz (o.s. Sabat, s. 9. marraskuuta 1993) on puolalainen keskimatkojen juoksija. Hän on EM-pronssimitalisti 800 metrin juoksussa.
Wielgosz sijoittui vuonna 2018 Berliinin EM-kilpailuissa 800 metrin juoksussa kuudenneksi ajalla 2.01,26. Vuonna 2019 hän karsiutui Dohan MM-kilpailujen välierissä. Vuonna 2021 hän karsiutui sisäratojen EM-kilpailujen välierissä ja Tokion olympialaisten alkuerissä. Vuonna 2022 hän karsiutui Eugenen MM-kilpailujen välierissä ajalla 2.00,51. Münchenin EM-kilpailuissa 2022 hän saavutti pronssia ajalla 1.59,87.
Wielgoszin ennätys 800 metrin juoksussa on 1.59,84, jonka hän juoksi Chorzówissa kesäkuussa 2022. Se oli ensimmäinen kerta, kun hän alitti kahden minuutin rajan, ja toinen alitus tapahtui EM-kilpailuissa 2022. Sisäradoilla Wielgosz on parhaimmillaan juossut ajan 2.02,79 Toruńissa maaliskuussa 2021.
FS Kléber (1902)
FS Kléber oli 1900-luvun alussa valmistettu Ranskan laivaston Dupleix-luokan panssariristeilijä.
Valmistus
Alus tilattiin Bordeaux'sta Forges et Chantiers de la Girondelta, missä köli laskettiin 28. joulukuuta 1897. Alus laskettiin vesille 20. syyskuuta 1902 ja otettiin palvelukseen 4. heinäkuuta 1904.
Palvelus
Alus upposi osuttuaan miinaan 27. kesäkuuta 1917.
Muhammad al-Bukhari
thumb|Moskeija Uzbekistanin Buharassa (Bukharin kotikaupungissa)
Muḥammad ibn Ismā'īl al-Bukhari (810 – 870) oli persialainen imaami ja hadith -mestari. Hän edusti opillisesti shafi'i -koulukuntaa ja laati hadith -kokoelmista arvostetuimman, nimeltään Sahih al-Bukhari eli "luotettava buharalainen". Toinen hänen kirjoittamansa kirja on Al-Adab al-Mufrad.
Orientalisti Joseph Schachtin mukaan imaami al-Shafi'in toimesta 800-luvulla sunna eli jumalan tahdon mukainen elämä alettiin liittää profeetta Muhammedin elämäntapaan, joka liitettiin islamilaiseksi oikeuslähteeksi. Tämän jälkeen alettiin kerätä tarinoita, jotka kertoivat siitä. Keräystyön tuloksia olivat lukuisat Muhammedin sunnaa esittelevät hadith-kokoelmat. Niistä Malik ibn Anasin nimissä oleva Muwatta oli varhaisin. Ensimmäinen aiheen mukaan järjestetty kokoelma oli Sahih al-Bukhari. Se hyväksyttiin 1000-luvulla sunni-islamin kuuden arvovaltaisimman kokoelman (kutub al-sittah) joukkoon.
Kerrotaan, että nykyisen Uzbekistanin alueella Buharassa syntynyt imaami aloitti Muhammedista kertovien hadithien kokoamisen 16-vuotiaana kiertäen elämänsä aikana Khorasanin, Irakin, Egyptin, Hijazin ja Syyrian. Hänen sanotaan keränneen 600 000 tarinaa Profeetasta, joista hän valitsi kokoelmiinsa 7563, joita piti luotettavina (niitä on 2230 tai toisen tiedon mukaan 2600 ilman kaksoiskappaleita). Ayaan Hirsi Alin mukaan sotilaalliset aiheet hallitsevat al-Bukharin kokoelmaa: tarinoista 400 kertoo Muhammedin ryöstöretkistä ja 80 antaa ohjeita saaliin jakamisesta. Tarinan mukaan al-Bukhari joutui elämänsä ehtoolla mutaliziittien vainoamaksi ja pakeni Samarkandiin, missä kuoli.
Isle of Lewis
Isle of Lewis on Skotlannissa Hebridien saariryhmään kuuluvan Leòdhas agus na Hearadh -saaren pohjoisosa. Saaren ja samalla koko Hebridien suurin kaupunki on Stornoway, josta on lauttayhteys Ullapoolin kylään Skotlannin mannermaalle.
Pensacola-luokka
Pensacola-luokka oli Yhdysvaltain laivaston kahden raskaan risteilijän muodostama luokka, jonka alukset laskettiin vesille 1928 ja 1929. Alukset olivat ensimmäisiä "sopimusristelijöitä", joka suunniteltiin Washingtonin laivastosopimuksen rajoitusten mukaisiksi.
Taustaa
Vuonna 1918 alkuvaiheessa oleva Yhdysvaltain risteilijöiden suunnittelu sai vaikutteita Britannian kuninkaallisen laivaston Hawkins-luokan aluksista, jotka olivat parempia kuin Yhdysvaltain tai muiden laivastojen alukset. Tämän seurauksena laivasto päätti, että kaikkien tulevien risteilijöiden tuli olla parempia kuin Hawkins-luokan alusten. Vaikka Britanniaa pidettiin edelleen haastajana oli yhtälailla selvää Japanin aiheuttaman uhan lisääntyminen ja Tyynenmeren sodan aiheuttavan omat vaatimuksensa aluksille. Vaatimuksista selvin oli toimintasäteen merkitys.
Sotatoimien päätyttyä aluksia oli liikaa ja valtioiden taloudelliset resurssit olivat rajalliset. Yhteiskunnallinen mielipide, että käyty sota oli viimeinen, joten suunnitelmista huolimatta risteilijöitä ei tilattu ennen 1920-luvun puoltaväliä, jolloin vuoden 1922 Washingtonin laivastosopimus oli jo allekirjoitettu. Sopimus loi uudet rajat risteilijöille, mutta merkittävimmät Yhdysvaltain vaatimukset oli hyväksytty sopimukseen.
Suunnittelu
Vuoden 1919 alussa aloitti Yhdysvallat suunnittelun, jonka tarkoituksena oli luoda uusi kahdeksan tuuman tykein varustettu risteilijä. Vuoteen 1920 mennessä oli luotu ainakin seitsemän erilaista suunnitelmaa 5 000-10 000 tonnin tiedusteluristeilijästä, joiden aseistuksena oli 5, 6 ja 8 tuuman tykkejä. Seuraavina vuosina suunnitelmia muokattiin muuttuvien vaatimuksien mukaisesti.
Marraskuussa 1923 suunnitelma rupesi vakiintumaan lähes tulkoon lopulliseen muotoonsa, josta tulisi Yhdysvaltain laivaston ensimmäinen raskas risteilijä. Siitä huolimatta kysymykset suojasta, koneistosta ja pääaseistuksen tykkien määrästä aiheutti keskustelua. Suunnittelua rajoittavana tekijänä oli koko ajan laivastosopimuksen uppouman 10 000 tonnin raja.
Maaliskuussa 1925 vahvistetun lopullisen suunnitelman mukaan aluksen pääaseistuksena oli kymmenen 8 tuuman tykkiä, jotka asennettiin kahteen kaksiputkiseen ja kahteen kolmiputkiseen torniin. Aluksen nopeudeksi määritettiin 32,1 solmua ja panssaroinniksi 773 tonnia. Laskelmien mukaan aluksen uppouman piti jäädä reilusti alle sopimuksen asettaman rajan ja siten panssarointia oli mahdollisuus lisätä 250 tonnilla. Panssaroinnin jakautuminen aiheutti edelleen keskustelua ja lopulta lisäys käytettiin ammusvarastojen suojaamiseen.
Aluksen suojana oli lopulta nelituumainen panssarivyö vesirajassa etummaisten ammusvarastojen kohdalla ja kolmituumainen ammusvarastojen kohdalla. Panssarivyö ulottui viisi jalkaa vesirajan alapuolelle. Taaempien ammusvarastojen kohdalla ei ollut lisäsuojaa, koska oletettavasti taistelu käytäisiin keulan suuntaan. Taaempien suojana oli ainoastaan sisäiset 3,5 tuuman pituussuuntaiset panssarilaipiot. Panssarointi muodosti ainoastaan kuusi prosenttia aluksen uppoumasta.
Alusten voimanlähde oli jaettu kuten Omaha-luokan aluksilla. Kahdeksan kattilaa oli sijoitettu neljään kattilahuoneeseen ja taaempien kattilahuoneiden välissä olivat turbiinihuoneet. Pääaseiksi määritetyt kolmiputkiset tykit asennettiin paikoille 2 ja 3 kansirakenteisiin ampumaan yli kaksiputkisten tykkitornien. Syynä tähän oli kapea runko, johon kolmiputkisen tornin jalka ei sopinut. Tykit olivat 8 tuuman 55 pituuskaliiperin aseita, joiden kranaatti painoi 260 naulaa. Niiden maksimi ampumaetäisyys oli 31 860 jaardia 41 asteen korotuskulmalla. Apuaseiksi aluksille asennettiin pitkällisen keskustelun jälkeen neljä 5 tuuman 25 pituuskaliiperin myös ilmatorjuntaan sopivaa tykkiä, jotka oli yksiputkisina asennuksina. Kevyeksi ilmatorjuntatykiksi suunniteltu 37 millimetrin tykki ei koskaan edennyt valmistukseen, joten aseistuksen muodostivat muutamat konekiväärit. Aluksen aseistuksen täydensivät kaksi kolmiputkista 21 tuuman torpedosettiä, jotka asennettiin yläkannelle taaemman savuhormin rinnalle.
Lentokoneiden sijoittelu tehtiin Yhdysvaltain laivaston risteilijöille asettamien vaatimusten mukaisesti. Aluksille asennettiin kaksi katapultti ja tilat vähintään neljälle kellukelentokoneelle ilman varsinaista hangaarirakennetta. Suunniteltu lentokonetyyppi oli Vought O3U Corsair.
Mohammad Najibullah
Mohammad Najibullah (, 6. elokuuta 1947 – 27. syyskuuta 1996) oli kommunistisen Afganistanin demokraattisen tasavallan neljäs ja viimeinen presidentti vuosina 1987–1992.
Najibullah liittyi vuonna 1965 Afganistanin kansandemokraattisen puolueen (PDPA) Parcham-siipeen. Hän valmistui lääketieteen tohtoriksi Kabulin yliopistosta vuonna 1975. Vuonna 1977 hänestä tuli puolueen keskuskomitean jäsen. PDPA:n noustessa valtaan 1978 Najibullah oli vallankumouskomitean jäsen. Puolueen maolainen Khalq-siipi (massat) sai kuitenkin johtoaseman neuvostomieliseen Parcham (lippu) -siipeen nähden. Najibullah lähetettiin lähettilääksi Iraniin ja erotettiin hallituksesta, minkä jälkeen hän lähti maanpakoon.
Afganistanin johdossa
Najibullah palasi Afganistaniin 1979 neuvostojoukkojen saavuttua maahan ja hänet nimitettiin salaisen poliisin KHAD:n johtoon. Vuonna 1981 hänestä tuli politbyroon täysjäsen. Neuvostoliiton painostuksen myötä Babrak Karmal erosi 1986 pääsihteerin asemasta ja Najibullah seurasi häntä. Karmal jäi vähäksi aikaa presidentiksi.
Najibullah sääti uuden perustuslain, jossa sallittiin monipuoluejärjestelmä, ilmaisuvapaus ja islamilainen oikeusjärjestys. Presidentti sai kuitenkin laajat valtaoikeudet komentaa asevoimia ja poliisia. Najibullah neuvotteli myös neuvostoarmeijan vetäytymisen, josta ilmoitettiin 20. heinäkuuta 1987. Najibullah yritti neuvotella kapinallisten kanssa ja varautui muuttamaan Afganistanin suurvaltablokkeihin sitoutumattomaksi islamilaiseksi valtioksi. Hän piti puheen 7. kesäkuuta 1988 YK:n yleiskokoukselle rauhan saamisesta Afganistaniin.
Kun neuvostojoukot olivat jättäneet maan, Najibullah julisti sen hätätilaan ja erotti muut kuin kommunistit hallituksesta. Neuvostoliitto jatkoi hallituksen tukemista aseilla ja polttoaineella.
Neuvostojoukkojen vetäydyttyä mujahidin kokosivat joukkonsa ja järjestäytyivät tavanomaiseen sodankäyntiin tavoitteenaan vallata ja pitää alueita. Operaation Peshawarin Seitsemän maalis-kesäkuussa 1989 suunnitteli Pakistanin ISI. Sen tavoitteena oli vallata Jalalabad 160 km itään Kabulista. Kaupunkia puolusti armeijan 11. divisioona, jonka vahvuus oli 15 000 miestä. Mujahidin saivat koottua 5000–7000 soturia. Hyökkäys päättyi armeijan ratkaisevaan voittoon ja mujahidinin ja ISIn nöyryytykseen, kun hyökkääjät menettivät 3000 miestä kuolleina ja vielä lisää haavoittuneina.
Najibullahia pidetään karismaattisena puhujana, joka onnistui yhdistämään Afganistanin eri kansallisuuksia yhteisen asian taakse ja luomaan kansallista yhtenäisyyttä. Najibullahin puheissa kansallisessa mediassa hyökättiin erityisesti Pakistania vastaan. Hän käytti Pakistanin johtajien Afganistanin vastaisia puheita hyväkseen viesteissään ja syytti mujahidinia ulkomaiden tukemiksi hyökkääjiksi.
Maaliskuussa 1990 puolustusministeri Shahnawaz Tanai yritti kuitenkin vallankaappausta Gulbuddin Hekmatyarin tuella.
Talvella 1992 Kabul oli ilman polttoainetta ja ruokaa. Kenraali Abdul Rashid Dostumin kapina pohjoisessa alkuvuodesta 1992 heikensi merkittävästi hallituksen asemaa. Najibullah ilmoitti maaliskuussa eroavansa ja 16. huhtikuuta puolue pakotti hänet eroon Bagramin lentokentän ja Charikarin kaupungin menetyksen jälkeen. Mujahideenjoukot valtasivat Kabulin ja Najibullah haki turvapaikkaa YK:n edustustosta josta käsin hän yritti neuvotella itselleen pakomatkaa Intiaan joka oli ollut Najibullahin hallinnon tukija. Valtaan nousseen Burhanuddin Rabbanin hallitus asetti hänet kotiarestiin, muttei pidättänyt häntä.
Talibanit valtasivat Kabulin 1996, jolloin Najibullah raahattiin esille YK:n tarjoamasta turvapaikasta ja ammuttiin, jonka jälkeen hänen ruumiinsa hirtettiin näkyvästi. Hänen ruumiinsa viereen hirtettiin hänen veljensä Shahpur Ahmadzi.
Nykyajan Afganistan on juuttunut ikuiselta tuntuvan sodan ja viranomaisten korruption muodostamaan noidankehään. Najibullah on vallitsevissa olosuhteissa kokenut kansan silmissä arvonnousun. Hänen kuviaan on näkynyt 2010-luvulla kaupungeissa julkisilla paikoilla. Häntä on alettu pitää vahvana ja isänmaallisena johtajana, joka yritti uudenaikaistaa maataan.
Vihreä vallankumous (Hevisauruksen albumi)
Vihreä vallankumous on Hevisaurus-yhtyeen 25. lokakuuta 2013 julkaisema albumi. Albumilla on mukana DVD, joka sisältää Hevisauruksen joulukonsertin Espoon Barona Areenalta vuodelta 2012. DVD:llä on myös Liskodisko- ja Avaruuden autokorjaamo–musiikkivideot.
Moottoritorpedovene Hyrsky
Valmistus
Alus tilattiin talvisodan aikana 1940 Bagliettolta Italiasta, mutta materiaalien puute hidasti aluksen rakentamista. Se luovutettiin 13. huhtikuuta 1943 La Speziassa Suomesta saapuneille insinöörikomentaja professori Jaakko Raholalle, komentajakapteeni Orvo Peuranheimolle ja luutnantti diplomi-insinööri Jarl von Schantzille. Alus kuljetettiin sisaraluksineen maanteitse Stettiniin, mitä oli vaikeuttanut Saksan ja Italian kiristyneet välit. Italian meriministerin Riccardin avustamana tarvittava kuljetuskapasiteetti saatiin kuitenkin järjestettyä. Aluksia kuljettaneeseen Päämajan rahtaus- ja huolintatoimiston päällikön luutnantti Aarno Kaivolan johtamaan saattueeseen kuului 20 moottoriajoneuvoa, kun se lähti Genovasta ylittämään Alppeja kohti Saksaa ja edelleen laivalla Turkuun, jossa se laskettiin Aurajokeen kaksitoista päivää myöhemmin. Alukset vastaanotti aluksista muodostetun osaston päällikkö kapteeniluutnantti ekonomi Ilmari Lehtonen, joka varusti veneensä ensimmäisiä harjoituksia varten.
Palvelus
Vene muodosti sisaraluksineen moottoritorpedoveneosaston 2. laivueen, joka siirrettiin 19. toukokuuta Teikariin emälaivansa Döbelnin johtamana. Heinäkuuksi laivue siirrettiin Helsinkiin koulutukseen. Lentokonemoottorien laatu oli huono ja niiden käyttö harjoituksissa oli kiellettyä, mikä heikensi koulutuksen tehoa. Kahdenkymmenen tunnin käytön jälkeen moottorien teho oli pahasti laskenut. Laivue palasi elokuun alussa Virolahdelle uuteen tukikohtaan.
Aluksen käyttö moottoritorpedoveneenä lopetettiin ja siitä tehtiin nopea miinanlaskija ja savunkehittäjä. Aluksesta poistettiin torpedoputket ja niihin rakennettiin miinakiskot, joilla kyettiin kuljettamaan kaksi miinaa sekä 2-4 raivausestettä. Alus osallistui uudessa roolissaan Lavansaareen johtavien huoltoväylien miinoittamiseen syksyllä 1943. Ensimmäisen matkansa se teki 14.-15. syyskuuta Seiskarin koilliskulman Salpa 2 miinoitetta rakennettaessa yhdessä sisaralustensa Hyökyn ja Hurjan kanssa. Samoin se osallistui Lavansaaren luoteiskulman Salpa 3:n 24.-25. syyskuuta, lounaiskulman Salpa 4:n 15.-16. lokakuuta ja Diamant matalan Salpa 1:n täydentämiseen 2.-3. joulukuuta sekä 3.-4. joulukuuta miinojen laskuihin.
Alus muutettiin 1949 moottoritykkiveneeksi, minkä jälkeen se palveli aina 1960-luvun alkuun. Se myytiin vuonna 1962.
Bremen (F207)
Bremen (runkonumero F207) oli Saksan liittotasavallan laivaston ja yhdistyneen Saksan laivaston Bremen-luokan fregatti, joka otettiin palvelukseen 1982 ja poistettiin palveluksesta 2014.
Valmistus
Alus tilattiin 26. marraskuuta 1977 Bremer Vulcanilta, missä köli laskettiin 9. heinäkuuta 1979. Alus laskettiin vesille 27. syyskuuta ja otettiin palvelukseen 7. toukokuuta 1982.
Palvelus
Alus poistettiin palveluksesta 28. maaliskuuta 2014.
Urpo Kuuskoski
Urpo Akseli Kuuskoski, sukunimi vuoteen 1925 Lindholm (4. elokuuta 1905 Turku – 25. toukokuuta 1982 ) oli suomalainen filosofian tohtori, yliopettaja ja oppikirjojen tekijä.
Kuuskosken vanhemmat olivat asemapäällikkö Axel Wilhelm Lindholm ja Walma Maria Kuuskoski. Hän pääsi ylioppilaaksi 1924 ja valmistui filosofian kandidaatiksi ja maisteriksi 1925 sekä filosofian lisensiaatiksi ja tohtoriksi 1937.
Benjamin Ndiaye
pienoiskuva|Benjamin Ndiaye vuonna 2019. Benjamin Ndiaye (s. 28. lokakuuta 1948) on senegalilainen roomalaiskatolinen piispa. Hänet vihittiin papiksi 21. elokuuta 1977 ja nimitettiin Kaolackin hiippakunnan piispaksi 15. kesäkuuta 2001. Piispaksi vihkiminen seurasi 24. marraskuuta. Pääkonsekraattorina toimi Théodore-Adrien Sarr, jota avustivat Pierre Sagna ja Jacques Yandé Sarr.
Urpo Kuuskoski
Kuuskoski toimi Kadettikoulun matematiikan ja fysiikan opettajana 1928–1938, tyttönormaalilyseon matematiikan, fysiikan ja kemian vanhempana lehtorina 1936–1952 sekä Helsingin normaalilyseossa matematiikan, fysiikan ja kemian yliopettajana 1952–1963 ja matematiikan yliopettajana vuodesta 1963 lähtien.
Kuuskoski oli Suomen matematiikan ja fysiikan opettajien liiton sihteeri 1936–1952 ja puheenjohtaja vuodesta 1952. Hän oli Matemaattisten aineiden aikakauskirjan päätoimittaja vuodesta 1941.
Ullapool
Ullapool on rannikkokylä Skotlannin ylämailla. Kylästä on lauttayhteys Leodhàs agus na Hearadh'n saarelle koko Hebridien saariryhmän suurimpaan kaupunkiin Stornowayhin.
Haazarethin Kolme
Haazarethin Kolme on Marvel-kustantamon sarjakuvissa esiintyvä demonikolmikko, joka antoi Tohtori Doomille tämän uuden haarniskan ja valtavan määrän taikavoimaa. Demonit esiintyivät ensimmäisen kerran amerikkalaisen Fantastic Four -lehden numerossa 67 (2003). Hahmot loivat Mark Waid, Mike Wieringo ja Karl Kesel.
Historia
Tohtori Doom, kyllästyneenä jatkuviin tappioihinsa Ihmenelosten kanssa, tajusi asettaneensa tieteet liiaksi hallitsemansa taikavoimien edelle. Doom janosi lisää tietoa ja taitoa magiassa ja myi nuoruutensa rakastetun Valerian sielun Haazarethin demonikolmikolle vastapalveluksena mahtavimmista voimista. Haazarethin Kolme piti Valerian sielua tyydyttävänä ja antoi Doomille osan voimistaan.
Uusilla voimillaan Doom sabotoi verivihollisensa Herra Fantastisen laitteen, jonka serauksena Franklin Richards sinkoutui elävänä helvettiin. Demonit löysivät pian helvetissä harhailevan Franklinin ja kiduttivat tätä julmasti.
Myöhemmin Tohtori Outo auttoi Herra Fantastista löytämään lapsensa Franklinin olinpaikan. Doom iski Ihmenelosten kimppuun, mutta Herra Fantastisen onnistui manipuloimaan Doomin ylimieliseksi. Doom totesi, ettei ole velkaa kenellekään, jolloin Haazarethin kolmikko murtautui normaalitodellisuuteen ja repi Tohtori Doomin mukanaan helvettiin.
Liekki, Näkymätön Nainen ja Herra Fantastinen syöksyivät demonien avaaman väylän mukana helvettiin pelastamaan Franklinia. Pelastettuaan lapsen Tohtori Outo palautti sankarit takaisin kotiinsa. Doom jäi Haazarethin raivostuneiden demonien vangiksi, mutta onnistui sitä ennen arpeuttamaan Herra Fantastisen kasvot.
Haazarethin Kolme kiduttivat Doomia julmasti ja yrittivät saada hänet kumartamaan herraansa Mefistoa. Doom kieltäytyi ja yllättäen Herra Fantastinen pelasti Doomin Haazarethin kynsistä.
Voimat ja varusteet
Haazarethin kolmikko omaa valtavat maagiset voimat, jotka toimivat eräänlaisessa yhteiskäytössä demonien kesken. Demonit kykenevät matkustamaan ulottuvuuksien välillä muinaisten rituaalien avulla. Demonit kykenevät myös hallitsemaan vähäisempiä demoneita ja helvetintulta. Haazarethit kykenevät "lainaamaan" voimiaan muille olennoille – usein maksua vastaan.
Tesco
thumb|Tesco Extra -[[hypermarketti, Newcastle upon Tyne, Englanti]] Tesco (lse: TSCO) on Britannian suurin päivittäistavaroiden vähittäiskauppa ennen Asda- ja Sainsbury’s-ketjuja. Maailmanlaajuisesti se on toiseksi suurin (2013) vähittäiskaupan yritys Wal-Martin (Yhdysvallat) jälkeen.
Jack Cohen perusti yrityksen vuonna 1919 Lontoossa. Nimenä Tesco syntyi vasta vuonna 1924. Cohen osti tuolloin suuren erän teetä T. E. Stockwelliltä ja päätti nimetä yrityksensä käyttäen välittäjän kolmea ensimmäistä kirjainta ja oman sukunimensä kahta ensimmäistä kirjainta, jolloin muodostui nimi Tesco. Ensimmäinen virallinen Tesco-nimeä kantava kauppa avattiin vuonna 1929 Lontoon Edgwaressa. Yritys noteerattiin Lontoon pörssissä 1947. Alun perin ruokaan keskittynyt Tesco on laajentanut myyntiään vähitellen myös vaatteiden, elektroniikan ja viihteen saralle.
Vuonna 2017 S-ryhmä ja Tesco aloittivat yhteistyön Suomessa. Britannian EU-eron myötä Tescon tuotteet kuitenkin poistuvat S-ryhmän kaupoista kevään 2022 aikana.
Faf du Plessis
Francois ”Faf” du Plessis (s. 13. heinäkuuta 1984 Pretoria, Transvaalin provinssi) on eteläafrikkalainen kriketinpelaaja.
Oikealta heittävä ja lyövä Du Plessis on kuulunut Etelä-Afrikan maajoukkueeseen vuodesta 2011 lähtien. Hän korvasi AB de Villiersin elokuussa 2017 maajoukkueen vakituisena kapteenina kansainvälisen kriketin kaikissa pelimuodoissa. T20-maaotteluissa hän oli toiminut kapteenina vakituisesti jo helmikuusta 2013 lähtien.
T20-kriketin Indian Premier Leaguessa du Plessis on pelannut vuodesta 2011 lähtien. Vuosina 2016–2017 du Plessis edusti Rising Pune Supergiantsia, jota ennen ja jälkeen hän on pelannut Chennai Super Kingsissä.
Sord M5
Sord M5 on Sord Computer Corporationin valmistama kotitietokone, joka julkaistiin lokakuussa vuonna 1982.
Tietokone oli yrityksen tunnetuimpia malleja.
Tietokone julkaistiin Britanniassa aikana, jolloin markkinoilla oli jo paljon muiden valmistajien tietokoneita. Tietokonetta on myyty myös nimellä CGL M5.
Tietokoneelle julkaistiin myös seuraajat M5 Pro ja M5 Jr.
Mijailo Mijailović
thumb|right|Valvontakameran kuva Mijailo Mijailovićista rikospaikalla Mijailo Mijailović (s. 6. joulukuuta 1978 Tukholma) on Ruotsin ulkoministeri Anna Lindhin salamurhasta tuomittu mies. Taustaltaan hän on serbialainen. Mijailović luopui Ruotsin kansalaisuudesta vuonna 2004.
Mijailović murhasi Anna Lindhin Mora-puukolla tukholmalaisessa NK-tavaratalossa 10. syyskuuta 2003 noin kello 16.00. Poliisi pidätti hänet 24. syyskuuta, ja hän tunnusti murhan 6. tammikuuta 2004. Murhan motiiviksi Mijailović sanoi sisäisen äänen, joka käski hyökätä Lindhin kimppuun. Sittemmin Mijailović on muuttanut kertomustaan motiivista: "Tunsin vihaa poliitikkoja kohtaan, sekä ruotsalaisia että serbejä. Syytin heitä kaikista epäonnistumisistani."
Tuomio
Tukholman käräjäoikeus tuomitsi Mijailovićin Anna Lindhin murhasta elinkautiseen vankeusrangaistukseen 23. maaliskuuta 2004. Käräjäoikeudesta asia meni Svean hovioikeuden käsiteltäväksi. Hovioikeus kumosi käräjäoikeuden tuomion ja passitti Mijailovićin oikeuspsykiatriseen hoitoon 8. heinäkuuta 2004.
Sekä Mijailović että valtakunnansyyttäjä valittivat hovioikeuden päätöksestä korkeimpaan oikeuteen. Valtakunnansyyttäjä vaati Mijailovićin tuomitsemista murhasta elinkautiseen vankeuteen. Mijailović puolestaan vaati, että korkein oikeus muuttaisi tuomion murhasta tapoksi ja vapauttaisi hänet Lindhin omaisille maksettavista vahingonkorvauksista. Mijailović perui puheensa ja suostui maksamaan Lindhin lapsille korvauksia 100 000 kruunua eli noin 11 000 euroa.
Korkeimman oikeuden mielestä Mijailović oli häiriintynyt, mutta ei niin häiriintynyt, että häntä tarvitsisi passittaa psykiatriseen hoitoon. Korkein oikeus näin ollen palautti käräjäoikeuden asettaman elinkautistuomion 2. joulukuuta 2004.
Mijailović siirrettiin syyskuussa 2005 Sundsvallin psykiatriseen laitokseen hänen tilansa heikennettyä. Laitoksessa Mijailović pahoinpiteli rautaputkella 60-vuotiaan miehen. Mijailović siirrettiin 6. lokakuuta 2005 takaisin Kumlan vankilaan. Hänet tuomittiin 10. marraskuuta 2006 maksamaan pahoinpidellylle miehelle korvauksia 65 000 kruunua.
Balder (yritys)
Fastighets AB Balder on ruotsalainen asuntosijoitusyhtiö, jonka omistaa ruotsalainen miljardööri Erik Selin. Fastighets AB Balder on Sato Oyj:n suurin osakkeenomistaja.
Emily Robison
thumb|right|Emily Robison, 2010. Emily Robison (s. 16. elokuuta 1972, omaa sukua Burns Erwin) on yhdysvaltalainen country-laulaja, -lauluntekijä ja multi-instrumentalisti. Hän kuuluu The Chicksin perustajajäseniin.
Robison syntyi Pittsfieldissä, Massachusettsissa, ja kasvoi Texasissa. Hän aloitti vanhempiensa rohkaisemana viulunsoiton 7-vuotiaana. Pian hän kuitenkin siirtyi muihin soittimiin kuten banjoon ja dobroon. The Chicks perustettiin vuonna 1989.
Kansantanssi- ja musiikkiryhmä Katrilli
Kansantanssi- ja musiikkiryhmä Katrilli on Suomen ensimmäinen lähes ammattimainen kansantanssiryhmä. Se on perustettu vuonna 1975, ja siihen kuuluu tanssia säestävä kansanmusiikkiyhtye Katrilli Combo, joka on esiintynyt vuodesta 1991 alkaen myös itsenäisesti.
Soittakaa Juranoid!
Soittakaa Juranoid! on Hevisaurus-yhtyeen 9. lokakuuta 2015 julkaisema albumi.
Kansantanssi- ja musiikkiryhmä Katrilli
Ryhmän perustivat Doris Laine, kansantanssinopettaja Sirkka Viitanen ja tanssikriitikko Irma Vienola-Lindfors, jotka järjestivät pääsykokeet ja kaksivuotisen peruskoulutuksen nuorille tanssijoille. Siihen aikaan kansantanssin ammattikoulutusta ei ollut Suomessa lainkaan. Ryhmän taloutta hoidettiin toiminta-avustusten ja säätiön avulla. Siitä ei kuitenkaan tullut päätoimista työpaikkaa tanssijoille. Säätiö lakkautettiin vuonna 2002 ja Katrilli on sittemmin ollut nuorisoseura. Vuonna 2011 se arvioitiin Suomen Nuorisoseurojen Liiton valtakunnallisessa aikuiskansantanssiryhmien luokittelussa toiseksi korkeimpaan eli Valioluokkaan.
Suomalaisten tanssien lisäksi ryhmä esittää pohjoismaalaisia ja suomensukuisten kansojen kansantansseja sekä paremmin näyttämölle sopivia kansantanssiperinteeseen pohjaavia uusia koreografioita.
Musiikkiryhmä on koko ajan perustunut Sibelius-Akatemian kansanmusiikkiosastolla opiskeleviin ja sieltä valmistuviinn muusikkoihin.
Usko
Kristinusko
thumb|100px|Giotto di Bondone, Usko.
Kristinuskon sisällä esiintyy eroavia tulkintoja siitä, mitä uskolla tarkoitetaan.
Uudessa testamentissa ja Vanhan testamentin kreikankielisissä käännöksissä uskosta käytetään kreikan kielen sanaa πιστις (pistis), joka tarkoittaa vakuuttumista, uskoa (Jumalaan) ja luottamusta (toisiin ihmisiin). Raamatussa uskosta käytetty kreikan kielen sana on etymologisesti johdettu verbistä πειθω (peithō), joka tarkoittaa suostutella ja vakuuttaa.
Uskonnonfilosofi James Swindalin mukaan erilaisille lähestymistavoille uskon luonteesta löytyy esikuva apostoli Paavalin kirjoituksista. Roomalaiskirjeessä Paavali toteaa, että ''”Sen, mitä Jumalasta voidaan tietää, he kyllä voivat nähdä. Onhan Jumala ilmaissut sen heille. Hänen näkymättömät ominaisuutensa, hänen ikuinen voimansa ja jumaluutensa, ovat maailman luomisesta asti olleet nähtävissä ja havaittavissa hänen teoissaan.”''. Toisaalta ensimmäisessä korinttolaiskirjeessä Paavali katsoo, että Jumalan ilmoitus on hulluutta viisautta etsiville kreikkalaisille ja maailma ei oppinut tuntemaan Jumalaa järjen avulla vaan ”Hän paljastaa itsensä puhtaan uskon kautta”.
Uskonnolliset käsitteet
Uskontotieteilijä Pascal Boyerin mukaan uskonnolliset käsitteet voidaan yksinkertaistaen selittää siten, että niiden intuition vastaiset piirteet loukkaavat ihmismielen ontologisten kategorioiden jäsenten ominaisuuksia. Intuition vastaisuus tarkoittaa sitä, ettei piirre vastaa arkiajattelua. Tällainen piirre voi olla esimerkiksi kuollut esi-isä, joka vaeltaa näkymättömänä keskuudessamme. Intuition vastaisuutta ei kuitenkaan saa olla liikaa, vaan juuri sopiva määrä, koska liian intuition vastaiset käsitykset ovat vaikeita käsitellä mielessä ja ne unohtuvat nopeasti. Sen sijaan sopivassa määrin intuition vastaiset käsitykset loisivat aivoissa myötäsyntyisten ontologisten kategorioiden loukkauksina.
Uskon arvostelua
W. K. Cliffordin tunnetun lausuman mukaan on aina ja kaikkialla väärin uskoa mihinkään riittämättömin perustein.
Filosofi Bertrand Russell arvosteli uskon käsitettä. Russell kirjoitti sekä kristittyjen että kommunistien pitävän omaa uskoaan hyvänä. Hänen mukaansa usko on kuitenkin aina vahingollista, jos se on lujaa uskoa johonkin, josta ei ole todisteita. Russellin mukaan uskosta puhutaan silloin, kun todisteita ei ole. Tällöin todisteet korvataan hänen mukaansa tunteella.
Sam Harrisin mukaan uskonnollinen usko on ongelmallinen. Jotkut uskomukset ovat luonnostaan vaarallisempia kuin toiset – toiset ideologiat esimerkiksi oikeuttavat väkivallan, toiset eivät. Vaarallisista uskomuksista kaikkein vaarallisimpia ovat kuitenkin sellaiset, jotka asetetaan järjellisen keskustelun ulottumattomiin. Harrisin mukaan tämän suojamekanismin tarjoaa ”uskon dogmi”.
Emily Robison
Emily avioitui 1. toukokuuta 1999 countrymuusikko Charlie Robisonin kanssa. Parilla on kolme lasta: vuonna 2002 syntynyt poika ja vuonna 2005 syntyneet kaksoset.
So Far So Good
So Far So Good on poprock-yhtye All of Usin esikoisalbumi. Se julkaistiin vuonna 2007 levymerkillä Break a Leg.
Albumi ylsi Suomen virallisen listan sijalle 36.
Jacques Sarr
Jacques Yandé Sarr (11. lokakuuta 1934 – 18. tammikuuta 2011) oli senegalilainen roomalaiskatolinen piispa. Hänet vihittiin papiksi 28. toukokuuta 1964 ja nimitettiin Thièsin hiippakunnan piispaksi 17. lokakuuta 1986. Piispaksi vihkiminen seurasi 1. maaliskuuta 1987. Pääkonsekraattorina toimi Sarrin aikoinaan myös papiksi vihkinyt Hyacinthe Thiandoum, jota avustivat Théodore-Adrien Sarr ja Joseph Dao.
Sarr toimi hiippakuntansa johdossa kuolemaansa saakka.